Държавен вестник, бр. 11, 2010 г., стр. 27

БРОЙ  11	
Д Ъ Р Ж А В Е Н  В Е С Т Н И К 	
СТР.  27  
2.4. Звеното за инвазивна електрофизиология 
разполага с процедурна зала, апаратна предзала, 
кабинет, склад за съхранение на катетри и други 
материали. 
2.5. Звеното трябва да е осигурено с бърз и 
лесен достъп до:
2.5.1. отделение/клиника за реанимация и 
интензивно лечение;
2.5.2. кръвна банка;
2.5.3. звено за образна диагностика;
2.5.4. структура по кардиохирургия (а когато 
тя не е разположена на територията на също­
то лечебно заведение – гарантиран по договор 
възможно най-бърз достъп на пациента до нея, 
препоръчително – 90 минути).
3. Изисквания за оборудване
3.1. Изисквания за апаратура:
3.1.1. рентгеноскопична система;
3.1.2. система за регистрация на интракардиални 
електрически сигнали;
3.1.3. апарат за програмирана електростиму­
лация;
3.1.4. генератор на енергия за аблация на сър­
дечни аритмии;
3.1.5. дефибрилатор;
3.1.6. външен преносим електростимулатор;
3.1.7. два независими източника за захранване 
на системата за регистрация.
3.2. Изисквания за прилаганите материали и 
консумативи: 
3.2.1. качествени изисквания:
– да притежават високо качество, удостовере­
но със сертификати за качество от Европейския 
съюз; да са регистрирани в Република България;
– при доставката на материалите и консумативи­
те техните опаковки да бъдат със запазена цялост; 
– срокът за стерилизация или за годност на 
материалите и консумативите да е валиден при 
доставката и използването им; 
3.2.2. количествени изисквания:
– наличните количества от използваните мате­
риали и консумативи да позволяват довършването 
на започната процедура в случай на повреда.
4. Персонал
4.1. Изисквания за професионална компетент­
ност:
4.1.1. условия за квалификация и поддържане 
на квалификацията на лекаря като самостоятелен 
лекар-оператор:
4.1.1.1. придобита специалност по кардиология;
4.1.1.2. преминаване и успешно завършване на 
допълнителна професионална квалификация за 
упражняване на инвазивни/интервентни диагнос­
тични и лечебни процедури съобразно посочените 
по-долу изисквания за обучение, умения и знания;
4.1.1.3. удостоверение за правоспособност за 
работа с йонизиращи лъчи;
4.1.1.4. за поддържане компетентността на 
кардиолога като самостоятелен лекар-оператор, 
който може да преценява индикациите, да оценява 
риска и да извършва процедури сам, се препоръчва 
провеждането на минимум 50 радиофреквентни 
аблации годишно при успеваемост не по-малка 
от 80 %;
4.1.1.5. оператори с обем на дейност под 50 
процедури годишно могат да работят само под 
контрола на самостоятелен лекар-оператор, с когото 
да обсъждат индикациите и стратегията на аблация.
4.2. Изисквания за обучение, умения и знания:
4.2.1. За първо ниво – електрофизиологични 
изследвания:
4.2.1.1. текуща специализация в кардиологична 
клиника;
4.2.1.2. срок на обучение – минимум 1 година 
и/или поне 100 диагностични процедури; това 
обучение трябва да бъде документирано от ръко­
водителя на отделението, като се посочат дати на 
изследване, инициали на болните, индикации за 
процедурата, резултат и усложнения;
4.2.1.3. минимум практически умения:
4.2.1.3.1. способност за извършване на дясна 
сърдечна катетеризация чрез феморален венозен 
достъп;
4.2.1.3.2. техническа сръчност за безопасно 
локализиране на катетрите в дясно предсърдие, 
коронарен синус, дясна камера и в областта на 
А-V съединението;
4.2.1.3.3. способност за разпознаване на пра­
вилните интракардиални електрокардиографски 
сигнали от съответно локализираните катетри;
4.2.1.3.4. способност за безопасно извършване 
на програмирана електрокардиостимулация;
4.2.1.3.5. способност за разпознаване на услож­
нения (съдова или сърдечна перфорация);
4.2.1.3.6. компетентно използване на външна 
дефибрилация и интравенозни медикаменти; 
4.2.1.3.7. технически знания за използваната 
апаратура, включително електрическа и радиаци­
онна безопасност.
4.2.1.4. минимум теоретични знания:
4.2.1.4.1. показания и противопоказания за 
електрофизиологично изследване и аблация;
4.2.1.4.2. усложнения при електрофизиологично 
изследване и тяхното лечение;
4.2.1.4.3. анатомия и физиология на нормалната 
проводна система и на допълнителни проводни 
връзки;
4.2.1.4.4. знания за проводните времена, ефек­
тивните рефрактерни периоди и тяхното значение;
4.2.1.4.5. знания за интракардиалните електро­
кардиографски сигнали и данните, получени по 
време на изследването;
4.2.1.4.6. знания за различните методи на про­
грамирана електрокардиостимулация;
4.2.1.4.7. знания за чувствителността и специфич­
ността на електрофизиологичното изследване при 
различни видове аритмии и клинични синдроми;
4.2.1.4.8. знания за фармакологията на антиа­
ритмичните медикаменти;
4.2.1.4.9. знания за индикациите и усложненията 
от лечението на сърдечните аритмии чрез аблация;
4.2.2. за второ ниво – аблационно лечение: 
4.2.2.1. успешно завършено първо ниво на 
обучение;
4.2.2.2. срок на обучение – минимум 1 година 
и/или поне 50 аблации; това обучение трябва да 
бъде документирано от ръководителя на отделени­
ето, като се посочат дати на изследване, инициали 
на болните, индикации за процедурата, резултат 
и усложнения;